೧೭೯೪ ರಲ್ಲಿ 'ಚಾರ್ಲ್ಸ್ ಎಲ್ಫಿನ್ ಸ್ಟೋನ್' ಎಂಬ ಇಂಗ್ಲೀಷ್ ನಾಗರಿಕ, ಮುಂಬಯಿ ಪ್ರೆಸಿಡೆನ್ಸಿಗೆ 'ಪೋಸ್ಟ್ ಮಾಸ್ಟರ್ ಜನರಲ್' ಅಧಿಕಾರಿಯಾಗಿ ನಿಯುಕ್ತನಾದನು. ಇದಕ್ಕೆ ಮೊದಲು ಮುಂಬಯಿಗೆ ಈಸ್ಟ್ ಇಂಡಿಯ ಕಂಪೆನಿಯವರ ಕಡೆಯಿಂದ ಒಬ್ಬ ಏಜೆಂಟರು ಈ ಸೇವೆಯನ್ನು ನಡೆಸುವ ವ್ಯವಸ್ಥೆಯಿತ್ತು. ಹೆಚ್ಚಾಗಿ ಬರುತ್ತಿದ್ದ ಟಪಾಲುಗಳು ವಿದೇಶಗಳಿಂದ ; ಹೆಚ್ಚಾಗಿ ಇಂಗ್ಲೆಂಡಿನಿಂದ. ಅಂಚೆಯನ್ನು ಬೋರಿಬಂದರಿನಿಂದ ತಂದು ವಿತರಿಸುವ ಕೆಲಸವನ್ನು ಜನರಲ್ ಪೋಸ್ಟ್ ಆಫೀಸ್ ನಿರ್ವಹಿಸುತ್ತಿತ್ತು. ಮುಂಬಯಿನಿಂದ ದೂರ ಪ್ರದೇಶಗಳಿಗೆ, ರಾಜ್ಯದ ಪ್ರಮುಖ ಪಟ್ಟಣಗಳಿಗೆ ಅಂಚೆ ತಲುಪಿಸುವ ವ್ಯವಸ್ಥೆಮಾಡಲು ಆಲೋಚಿನೆ ಇತ್ತು. ೧೭೬೬ ರಲ್ಲಿ 'ಲಾರ್ಡ್ ಕ್ಲೈವ್' ಈ ವ್ಯಸ್ಥೆಯನ್ನು ತರುವಲ್ಲಿ ಮುಂದಾಳತ್ವವನ್ನು ವಹಿಸಿದ್ದರು. 'ಸರ್ ವಾರನ್ ಹೇಸ್ಟಿಂಗ್ಸ್', 'ಗವರ್ನರ್ ಜನರಲ್' ಆಗಿ ಅಧಿಕಾರ ವಹಿಸಿಕೊಂಡ ಬಳಿಕೆ, ೧೭೭೪ ರಲ್ಲಿ, ಮೊಟ್ಟಮೊದಲ ಅಂಚೆ ಕಛೇರಿ 'ಕಲ್ಕತ್ತಾ' ನಗರದಲ್ಲಿ ಸ್ಥಾಪನೆಯಾಯಿತು. ಮೊದಲು ಅಂಚೆ ವಿಲೇವಾರಿ ಕೆಲಸವನ್ನು ಗಟ್ಟಿಮುಟ್ಟಾದ ಸೈನಿಕ ವೇಷದ ಗಂಡಸರು ಮಾಡುತ್ತಿದ್ದರು.

'ಜನರಲ್ ಪೋಸ್ಟ್ ಆಫೀಸ್,' ಕಟ್ಟಡ
ಮೊದಲ ಮಹಾಯುದ್ಧದ ಸಮಯದಲ್ಲಿ
'ಜಾನ್ ಬೇಗ್,' ನಿರ್ಮಿತ ಕಟ್ಟಡ
ಅಂಚೆ ವಿತರಣೆ